Austri , 13. júlí 1894 , 4. árg. , 20. tbl. , forsíða : Uppsiglingin í Lagarfljótsós . Uppsiglingin í Lagarfljótsós er nú á komin í góðu lagi fyrir dugnað og úthald Otto Wathne , og einhuga fylgi alþingismanna vorra Múlasýslubúa , bæði á alþingi og heima í héraði . Otto Wathne hefir nú gjört 3 tilraunir til þess að komast í Lagarfljósós , og kostað til þess miklu fé , því þessi uppsigling hefir verið honum mikið áhugamál frá því er hann fyrst fór að kynnast hinum örðugu vöruflutningum hér neðan úr fjörðunum upp yfir hinar bröttu heiðar . Árið 1890 reyndi O. W. að komast í Lagarfljótsós með flatbotnaðri skútu , fermdri trjáviði . En hún stóð í Ósnum og varp svo fljótt sandi að henni , að henni varð eigi náð af grynningunum , og tapaði O. W. á þeirri tilraun sinni nálægt 2000 kr . Árið 1892 keypti O. W. hjólskipið " Njörð " , sem hann lét svo gufuskipið " Skude " draga hingað upp . Fór O. W. svo þegar með " Njörð " með ýmsum vörum upp í Lagarfljótsós . En skipið reyndist bæði of djúpskreytt og of langt til þess að snúa því eftir hinum mörgu grynningum sem eru í Fljótinu , og varð eigi hægt að hafa það til siglinga í Ósinn , og lítil nota af því síðan til annarra hluta , svo O. W. mun hafa haft nær 15.000 kr. skaða á þessari annarri tilraun til þess að komast í Ósinn . Í þessum 2 ferðum kannaði hann nákvæmlega Ósinn og neðri hluta Fljótsins . Í vetur keypti hann lítinn , en sterkan , grunnskreiðan gufubát , sem svo flutti upp hingað á " barkskipi " . Þann 27. f. m. lagði hann héðan af stað í fyrra skiptið , með " Vaagen " , með vörur upp að Ósnum , og dró " Vaagen " gufubátinn og stóran uppskipunarpramma - sem tekur undir þiljum , er O. W. hefir látið byggja yfir hann , um 30 smálestir - upp að Ósnum , eftir litla viðdvöl á Borgarfirði sökum ókyrrs veðurs og sjávar . Lagði O. W. þegar með hinn nýja gufubát í Ósinn og dró hann hinn stóra flutningspramma , fullan með vörur úr " Vaagen " , er lá þar rétt fyrir utan Ósmynnið . Straumurinn í Ósnum reyndist með útfallinu ákaflega mikill ; en til þess að létta undir dráttinn , lét O. W. leggja útí mestu straumhörkuna 4000 faðma langan kaðal , festan við akkeri , er hann svo skipaði nokkrum mönnum í framstafn gufubátsins til að draga sig eftir ; létti það mikið ferðina . 9 stórpramma flutti O. W. inn í Ósinn , fermda með allskonar vörum til Héraðsmanna , og flutti svo aftur hingað ull fyrir þá til baka . Hefir O. W. flutt mikið af kaupstaðarvörunni upp að Húsey . En hinum litla gufubát veittist , sem vonlegt var , örðugt að draga þetta mikla bákn , prammann , fermdan á eftir sér á móti straumnum eftir öllum þeim krókum , sem eru á Fljótinu . Mun O. W. hafa í hyggju að láta smíða til næsta árs 2 minni flutningspramma , og þá ætlar hann að uppskipunin muni ganga fullt eins greiðlega við Lagarfljótsós eins og hér niður á Seyðisfirði , því gufubáturinn hefir sýnt sig einkar haganlegur og vikaliðugur í straumnum og bugðunum á Fljótinu . Það er ætlan Otto Wathnes að koma von bráðar gufubátsferðum á efri hluta Lagarfljóts , alla leið upp að Brekku í Fljótsdal , svo framarlega sem hann fær þar til opinberan styrk . Hann hefir aðeins tekið 1 kr. fyrir að flytja hestburðinn héðan af Seyðisfirði og innum Lagarfljótsós af matvöru , og hálfu minna fyrir borðvið , t.d. 1 kr. fyrir að flytja 12 borð , og sjá allir , hvílíkur hagnaður þvílíkur flutningur er öllum Úthéraðsmönnum um túnasláttinn , og þá mundi flutningurinn eftir efri hluta Lagarfljótsós alla leið upp í Fljótsdal vera Upphéraðsmönnum engu minna hagræðari sem vonandi er að alþingi styðji ( ólæsilegt ) framkvæmdum á með hæfilegri fjárveitingu á móts við kringumliggjandi héruð . Uppsiglingin á Lagarfljótsós er þá á komin , til ánægju fyrir alla þá , er unnið hafa að þessu mikilsverða fyrirtæki , og til stórhagnaðar fyrir helming Fljótsdalshéraðs , sem vonandi er að bráðum megi verða allt aðnjótandi þeirra hagsmuna , sem af henni leiða . Þess væri og óskandi , að þessi uppsigling í eitthvert stærsta vatnsfall landsins yrði til góðrar fyrirmyndar til þess að reynt væri að koma vörum uppí stórósana á hinum mikla hafnalausa svæði frá Reykjanesskaga austur að Lónsheiði , sem mundi verða til ómetanlegs gagns fyrir þessar blíðviðrasömustu sveitir landsins , en sem eiga svo langsótta aðflutninga , að mikið dregur frá bjargræðistímanum . Ísafold , 28. júlí 1894 , 21. árg. , 47. tbl. , forsíða : Höfundur þessa ferðapistils segir margar dagleiðir ógreiðari nú en fyrir 30 - 40 árum . Austri , 13. júlí 1894 , 4. árg. , 20. tbl. , forsíða : Uppsiglingin í Lagarfljótsós . Uppsiglingin í Lagarfljótsós er nú á komin í góðu lagi fyrir dugnað og úthald Otto Wathne , og einhuga fylgi alþingismanna vorra Múlasýslubúa , bæði á alþingi og heima í héraði . Otto Wathne hefir nú gjört 3 tilraunir til þess að komast í Lagarfljósós , og kostað til þess miklu fé , því þessi uppsigling hefir verið honum mikið áhugamál frá því er hann fyrst fór að kynnast hinum örðugu vöruflutningum hér neðan úr fjörðunum upp yfir hinar bröttu heiðar . Árið 1890 reyndi O. W. að komast í Lagarfljótsós með flatbotnaðri skútu , fermdri trjáviði . En hún stóð í Ósnum og varp svo fljótt sandi að henni , að henni varð eigi náð af grynningunum , og tapaði O. W. á þeirri tilraun sinni nálægt 2000 kr . Árið 1892 keypti O. W. hjólskipið " Njörð " , sem hann lét svo gufuskipið " Skude " draga hingað upp . Fór O. W. svo þegar með " Njörð " með ýmsum vörum upp í Lagarfljótsós . En skipið reyndist bæði of djúpskreytt og of langt til þess að snúa því eftir hinum mörgu grynningum sem eru í Fljótinu , og varð eigi hægt að hafa það til siglinga í Ósinn , og lítil nota af því síðan til annarra hluta , svo O. W. mun hafa haft nær 15.000 kr. skaða á þessari annarri tilraun til þess að komast í Ósinn . Í þessum 2 ferðum kannaði hann nákvæmlega Ósinn og neðri hluta Fljótsins . Í vetur keypti hann lítinn , en sterkan , grunnskreiðan gufubát , sem svo flutti upp hingað á " barkskipi " . Þann 27. f. m. lagði hann héðan af stað í fyrra skiptið , með " Vaagen " , með vörur upp að Ósnum , og dró " Vaagen " gufubátinn og stóran uppskipunarpramma - sem tekur undir þiljum , er O. W. hefir látið byggja yfir hann , um 30 smálestir - upp að Ósnum , eftir litla viðdvöl á Borgarfirði sökum ókyrrs veðurs og sjávar . Lagði O. W. þegar með hinn nýja gufubát í Ósinn og dró hann hinn stóra flutningspramma , fullan með vörur úr " Vaagen " , er lá þar rétt fyrir utan Ósmynnið . Straumurinn í Ósnum reyndist með útfallinu ákaflega mikill ; en til þess að létta undir dráttinn , lét O. W. leggja útí mestu straumhörkuna 4000 faðma langan kaðal , festan við akkeri , er hann svo skipaði nokkrum mönnum í framstafn gufubátsins til að draga sig eftir ; létti það mikið ferðina . 9 stórpramma flutti O. W. inn í Ósinn , fermda með allskonar vörum til Héraðsmanna , og flutti svo aftur hingað ull fyrir þá til baka . Hefir O. W. flutt mikið af kaupstaðarvörunni upp að Húsey . En hinum litla gufubát veittist , sem vonlegt var , örðugt að draga þetta mikla bákn , prammann , fermdan á eftir sér á móti straumnum eftir öllum þeim krókum , sem eru á Fljótinu . Mun O. W. hafa í hyggju að láta smíða til næsta árs 2 minni flutningspramma , og þá ætlar hann að uppskipunin muni ganga fullt eins greiðlega við Lagarfljótsós eins og hér niður á Seyðisfirði , því gufubáturinn hefir sýnt sig einkar haganlegur og vikaliðugur í straumnum og bugðunum á Fljótinu . Það er ætlan Otto Wathnes að koma von bráðar gufubátsferðum á efri hluta Lagarfljóts , alla leið upp að Brekku í Fljótsdal , svo framarlega sem hann fær þar til opinberan styrk . Hann hefir aðeins tekið 1 kr. fyrir að flytja hestburðinn héðan af Seyðisfirði og innum Lagarfljótsós af matvöru , og hálfu minna fyrir borðvið , t.d. 1 kr. fyrir að flytja 12 borð , og sjá allir , hvílíkur hagnaður þvílíkur flutningur er öllum Úthéraðsmönnum um túnasláttinn , og þá mundi flutningurinn eftir efri hluta Lagarfljótsós alla leið upp í Fljótsdal vera Upphéraðsmönnum engu minna hagræðari sem vonandi er að alþingi styðji ( ólæsilegt ) framkvæmdum á með hæfilegri fjárveitingu á móts við kringumliggjandi héruð . Uppsiglingin á Lagarfljótsós er þá á komin , til ánægju fyrir alla þá , er unnið hafa að þessu mikilsverða fyrirtæki , og til stórhagnaðar fyrir helming Fljótsdalshéraðs , sem vonandi er að bráðum megi verða allt aðnjótandi þeirra hagsmuna , sem af henni leiða . Þess væri og óskandi , að þessi uppsigling í eitthvert stærsta vatnsfall landsins yrði til góðrar fyrirmyndar til þess að reynt væri að koma vörum uppí stórósana á hinum mikla hafnalausa svæði frá Reykjanesskaga austur að Lónsheiði , sem mundi verða til ómetanlegs gagns fyrir þessar blíðviðrasömustu sveitir landsins , en sem eiga svo langsótta aðflutninga , að mikið dregur frá bjargræðistímanum . Ísafold , 28. júlí 1894 , 21. árg. , 47. tbl. , forsíða : Höfundur þessa ferðapistils segir margar dagleiðir ógreiðari nú en fyrir 30 - 40 árum .